# VERSENYUTASÍTÁS

# ASE Vitorlás Klub

## 47. Villamosenergia-ipari Vitorlás Találkozó

**2018 szeptember 14-15**

**S Függelék kiegészítő melléklete**

1. **Szabályok**
   1. A vitorlázás versenyszabályaiban meghatározott és a versenykiírásban közölt szabályok szerint rendezik.
2. **Versenyzőknek szóló közlemények a Koloska Kikötőben, a versenyiroda előtt elhelyezett hirdető táblán függesztik ki.**
3. **Versenyutasítás módosításai.**
   1. A hatályba lépés napján reggel 8.00 óra előtt, míg a futamok időbeosztásának módosítását a hatályba lépést megelőző napon este 20.00 óráig függesztik ki.
4. **Parti jelzések**
   1. A parti jelzéseket a Koloska Kikötőben lévő zászlórúdon tűzik ki.
   2. Amikor az A P lobogót a parton tűzik ki, a Versenyjelzések AP pontjában az „ 1 perc” „nem kevesebb, mint 50 percre módosul”
5. **Futamok időbeosztása**
   1. 2018.09.14-én az első futam figyelmeztető jelzése 10.25, további futamok ráindítással.   
      A rendezőség az első nap legfeljebb 3 futam rendezését tervezi.  
      A 2018.09.15-i első futam figyelmeztető jelzés időpontja a 2018.09.14-i hirdetmény szerint.  
        
      Tervezett futamok száma:   
      Kalóz osztályban 4, Nagyhajó osztályban 1.   
      A kalóz hajóosztály számára a második verseny napon maximum 4 futam rendezhető.
   2. A rendezőség Kalóz osztályban 4 kts alatti szélerő esetén nem indít futamot.
6. **Időkorlátozás:**
   1. Nincs
7. **Óvások és orvoslati kérelmek:**
   1. Határidő: a tárgynapi utolsó futamának osztályonként utolsónak befutó hajó után 90 perc.